Chalcopsitta

Chalcopsitta estas genro de papagaj birdoj, en la familio Psittaculidae. La genro enhavas tri speciojn, kiuj vivas en Nov-Gvineo kaj apudaj okcidentaj insuloj. La nomo Chalcopsitta devenas el la grekaj vortoj ĥalkos kun la signifo "bronza" kaj psitta kun la signifo "papago". Kaj de tie eblus ankaŭ "Bronzpapagoj".

Aspekto
La tri specioj de la genro Chalcopsitta estas ĉirkaŭ 31-32 cm longaj. Ili havas longajn vostojn kaj elstaran nudan haŭton ĉe la bazo de la malsupra mandiblo. Maskloj kaj inoj havas similan eksteran aspekton, kaj junuloj havas pli senbrilan plumaron kun pli markitajn nudajn okulringojn.Forshaw (2006). plato 7.

Taksonomio
La genron Chalcopsitta enkondukis en 1850 la franca natursciencisto Charles Lucien Bonaparte. La nomo kombinas la grekan vorton ĥalkos kun la signifo "bronzo" kun la latinigita psitta kun la signifo "papago". La tipa specio estis atribuita de George Robert Gray en 1855 al la Nigra lorio.

Specioj
La genro enhavas jenajn tri speciojn:
 Nigra lorio, Chalcopsitta atra (Scopoli, 1786) Misool kaj Okcidenta Papuo, Nov-Gvineo, Indonezio, LC. Tri subspecioj:
 Chalcopsitta atra atra (Scopoli, 1786)
 Chalcopsitta atra bernsteini, Rosenberg, 1861
 Chalcopsitta atra insignis, Oustalet, 1878 
 Bruna lorio, Chalcopsitta duivenbodei, Dubois, 1884, Norda Nov-Gvineo, LC
 Flavastria lorio, Chalcopsitta scintillata (Temminck, 1835) Aru-insuloj kaj Suda Nov-Gvineo el Triton Bay en Papuo ĝis Port Moresby en Papuo-Nov-Gvineo, LC. Tri subspecioj:
 C. s. chloroptera, Salvadori 1876
 C. s. rubrifrons, Gray, GR 1858
 C. s. scintillata (Temminck) 1835

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo